CELEX: 52012DP0067
Language: bg
Date: 2012-03-13 00:00:00
Title: Искане за снемане на парламентарния имунитет на Krisztina Morvai Решение на Европейския парламент от 13 март 2012 г. относно искане за снемане на имунитета на Krisztina Morvai (2010/2285(IMM))

31.8.2013   
            
            
               BG
            
            
               Официален вестник на Европейския съюз
            
            
               CE 251/118
            
         Вторник, 13 март 2012 г.Искане за снемане на парламентарния имунитет на Krisztina Morvai
   P7_TA(2012)0067
   Решение на Европейския парламент от 13 март 2012 г. относно искане за снемане на имунитета на Krisztina Morvai (2010/2285(IMM))
   2013/C 251 E/25
   
      Европейският парламент,
   
   
               —
            
            
               като взе предвид искането за снемане на имунитета на Krisztina Morvai, изпратено на 13 октомври 2010 г. от Централния районен съд на Пеща в Будапеща (Унгария), във връзка с висящото пред този съд производство и обявено на пленарно заседание на 24 ноември 2010 г.,
            
         
               —
            
            
               като изслуша Krisztina Morvai съгласно член 7, параграф 3 от своя правилник,
            
         
               —
            
            
               като взе предвид документите, представени от Централния районен съд на Пещa на 19 декември 2011 г. в отговор на искането на комисията по правни въпроси за допълнителна информация и обяснения съгласно член 7, параграф 3,
            
         
               —
            
            
               като взе предвид членове 8 и 9 от Протокола № 7 за привилегиите и имунитетите на Европейския съюз, приложен към Договора за функционирането на Европейския съюз, и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
            
         
               —
            
            
               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г. и 6 септември 2011 г. (1),
            
         
               —
            
            
               като взе предвид член 6, параграф 2 и член 7 от своя правилник,
            
         
               —
            
            
               като взе предвид доклада на комисията по правни въпроси (A7-0050/2012),
            
         
               A.
            
            
               като има предвид, че Централният районен съд на Пещa поиска снемането на парламентарния имунитет на Krisztina Morvai, член на Европейския парламент, във връзка с висящото пред нея производство;
            
         
               Б.
            
            
               като има предвид, че искането от страна на съда се отнася до наказателно производство за разглеждане на престъплението публично разпространение на клевета, във връзка с изявленията, направени от Krisztina Morvai относно физическо лице в Унгария;
            
         
               В.
            
            
               като има предвид, че съгласно член 8 от Протокола за привилегиите и имунитетите на Европейския съюз членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им;
            
         
               Г.
            
            
               като има предвид, че фактите по делото във вида, в който са изложени в писмените заявления от съда до комисията по правни въпроси, сочат, че изявленията са направени по време, през което Krisztina Morvai не е била член на Европейския парламент;
            
         
               1.
            
            
               Решава да снеме имунитета на Krisztina Morvai;
            
         
               2.
            
            
               Възлага на своя председател незабавно да предаде настоящото решение и доклада на своята компетентна комисия на компетентния орган на Унгария и на Krisztina Morvai.
            
         
      (1)  Решение от 1964 г. по дело Wagner/Fohrmann и Krier, 101/63, Сборник, стр.195, Решение от 1986 г. по дело Wybot/Faure и други, 149/85, Сборник, стр. 2391, Решение от 2008 г. по дело Mote/Парламент, T-345/05, Сборник, стр. II-2849, Решение от 2008 г. по съединени дела Marra/De Gregorio и Clemente, C-200/07 и C-201/07, Сборник, стр. I-7929, Решение по дело Gollnisch/Парламент, T-42/06 (все още непубликувано в Сборника) и Решение по дело Patriciello, C-163/10 (все още непубликувано в Сборника).